b'\n_START_ARTICLE_\nArabian laatta\n_START_PARAGRAPH_\nArabian laatta on yksi Maan litosf\xc3\xa4\xc3\xa4riin kuuluvista mannerlaatoista. Arabian laatta on pinta-alaltaan noin 5\xc2\xa0010\xc2\xa0000 neli\xc3\xb6kilometri\xc3\xa4. Arabian laatan vanhimmat osat syntyiv\xc3\xa4t keski- ja my\xc3\xb6h\xc3\xa4isell\xc3\xa4 proterotsooisella kaudella 800\xe2\x80\x93650 miljoonaa vuotta sitten. Arabian laatta ty\xc3\xb6ntyy Afrikan ja Intian laatan kanssa kohti Euraasian laattaa._NEWLINE_Persian- ja Omaninlahti syntyiv\xc3\xa4t Intian valtameren t\xc3\xa4ytt\xc3\xa4ess\xc3\xa4 Euraasian ja Arabian laattojen toisistaan poisp\xc3\xa4in vet\xc3\xa4ytyess\xc3\xa4 muodostaman halkeaman. Prosessi k\xc3\xa4\xc3\xa4ntyi ymp\xc3\xa4ri, ja noin 20 miljoonaa vuotta sitten lahti alkoi sulkeutua Arabian laatan ty\xc3\xb6ntyess\xc3\xa4 kohti Euraasian laattaa. Punaisenmeren ja Adeninlahden halkeamat muodostavat etel\xc3\xa4isen raja-alueen, jossa Arabian ja Afrikan laatta erkanevat toisistaan.'